VEGA præsenterer

**Spleen United holder euforisk ravefest i VEGA**

*Electropop-bandet er tilbage! Den 30. november skruer Spleen United igen helt op for de blåtonede synthesizere og pumpende beats i Store VEGA.*

Efter seks års pause er Spleen United klar, i originalt line-up, til at holde højenergiske synthpop fester. Det hele bliver skudt i gang på dette års Roskilde Festival, hvor bandet føjer et nyt, stærkt kapitel til deres imponerende historik.

Spleen United blev dannet i Aarhus i 2003 og har udgivet tre anmelderroste album. Debuten *Godspeed Into The Mainstream* solgte guld, opfølgeren *Neanderthal* røg direkte ind på førstepladsen på den officielle danske salgsliste og har ligeledes solgt guld, mens bandets tredje album *School Of Euphoria* modtog både en DMA-statuette og en Gaffa Award.   
  
Spleen United har desuden markereret sig som et sublimt livenavn med euforiske koncerter, der har bragt bandet forbi et udsolgt KB Hallen, SCC Aarhus, Roskilde festivalen samt Grøn Koncert og Northside Festival. Sidstnævnte festival gæstede Spleen United i 2013, hvilket var sidste gang bandet optrådte live og skabte en magisk ravefest på Red Stage. Gaffa skrev bl.a. om koncerten:

*”Oven på The Knifes fesne playback-show kort før på Blue Stage var det en fornøjelse at se Spleen United demonstrere, at man sagtens kan spille elektronisk musik live – og ovenikøbet skabe en rave-stemning, der på et tidspunkt var så intens, at koncerten måtte stoppes kortvarigt, for at folk ikke skulle mase hinanden oppe foran.”*

**Bandet startede med en lyd, hvor der var tydelige referencer til Depeche Mode. Senere bevægede de sig over i en mere rave-elektronisk lyd med elementer fra techno og house.**

**Fakta om koncerten**Spleen United (DK)  
Lørdag den 30. november kl 20.00  
Store VEGA, Enghavevej 40, 1674 København V  
Billetpris 280 kr. + gebyr  
Billetsalget starter i dag via vega.dk og Ticketmaster.